b'\n_START_ARTICLE_\nJanusz Skolimowski\n_START_PARAGRAPH_\nJanusz Skolimowski (g. 1947 m. kovo 27 d. Var\xc5\xa1uvoje) \xe2\x80\x93 lenk\xc5\xb3 teisininkas ir diplomatas, nuo 2005 m. Lenkijos Respublikos nepaprastasis ir \xc4\xafgaliotasis ambasadorius Lietuvos Respublikoje.\n_START_SECTION_\nBiografija\n_START_PARAGRAPH_\n1969 m. baig\xc4\x97 Var\xc5\xa1uvos universiteto Teis\xc4\x97s fakultet\xc4\x85._NEWLINE_1969\xe2\x80\x931977 m. Teisingumo ministerijos Nusikaltim\xc5\xb3 tyrim\xc5\xb3 centro mokslinis bendradarbis. 1977\xe2\x80\x931981 m. Lenkijos ambasados Maskvoje pirmasis sekretorius, 1981\xe2\x80\x931985 m. Lenkijos ambasados Libijoje patar\xc4\x97jas ir konsulinio skyriaus ved\xc4\x97jas, 1985\xe2\x80\x931988 U\xc5\xbesienio reikal\xc5\xb3 ministerijos Konsulinio departamento direktoriaus pavaduotojas._NEWLINE_1988\xe2\x80\x931991 m. Lenkijos Respublikos generalinis konsulas Londone, 1991\xe2\x80\x931996 m. U\xc5\xbesienio reikal\xc5\xb3 ministerijos Ry\xc5\xa1i\xc5\xb3 departamento direktorius, o 1996\xe2\x80\x931997 m. U\xc5\xbesienio reikal\xc5\xb3 ministerijos Ry\xc5\xa1i\xc5\xb3 ir informacijos departamento direktorius, 1997\xe2\x80\x932002 m. Lenkijos Respublikos nepaprastasis ir \xc4\xafgaliotasis ambasadorius Airijoje, 2002\xe2\x80\x932005 m. U\xc5\xbesienio reikal\xc5\xb3 ministerijos Konsulinio ir u\xc5\xbesienio lenk\xc5\xb3 departamento direktorius._NEWLINE_2005 m. vasario 21 d. paskirtas Lenkijos Respublikos nepaprastuoju ir \xc4\xafgaliotuoju ambasadoriumi Lietuvos Respublikoje.'